CELEX: 62021TN0401
Language: sk
Date: 2021-07-07 00:00:00
Title: Vec T-401/21: Žaloba podaná 7. júla 2021 – KN/Parlament

23.8.2021   
            
            
               SK
            
            
               Úradný vestník Európskej únie
            
            
               C 338/37
            
         
      Žaloba podaná 7. júla 2021 – KN/Parlament
      (Vec T-401/21)
      (2021/C 338/47)
      Jazyk konania: francúzština
      
         Účastníci konania
      
      
         Žalobca: KN (v zastúpení: M. Casado García-Hirschfeld a M. Aboudi, advokáti)
      
         Žalovaný: Európsky parlament
      
         Návrhy
      
      Žalobca navrhuje, aby Všeobecný súd:
      
                  —
               
               
                  rozhodol, že žaloba je prípustná,
               
            
                  —
               
               
                  zrušil napadnuté rozhodnutie,
               
            
                  —
               
               
                  nariadil nahradiť morálnu ujmu vo výške ex aequo bono100 000 eur,
               
            
                  —
               
               
                  uložil žalovanému povinnosť uhradiť trovy konania.
               
            
         Dôvody a hlavné tvrdenia
      
      Na podporu svojej žaloby proti rozhodnutiu Európskeho parlamentu z 28. apríla 2021 o absolutóriu za plnenie všeobecného rozpočtu Európskej únie za rozpočtový rok 2019, oddiel VI [2020/2145(DEC)] – Európsky hospodársky a sociálny výbor a uzneseniu Európskeho parlamentu z 28. apríla 2021, s poznámkami, ktoré je neoddeliteľnou súčasťou vyššie uvedeného rozhodnutia, žalobca uvádza dva žalobné dôvody.
      
                  1.
               
               
                  Prvý žalobný dôvod je založený na porušení článku 16 ods. 1 ZFEÚ, článkov 1 a 8 Charty základných práv Európskej únie, článkov 4 a 5 nariadenia 2018/1725 (1) a porušení dôvernosti disciplinárnych konaní a súdnych vyšetrovaní a článku 10 nariadenia č. 883/2013 (2).
               
            
                  2.
               
               
                  Druhý žalobný dôvod je založený na porušení práva na prezumpciu neviny, zásady riadnej správy vecí verejných a zásady proporcionality.
               
            
         (1)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 2018, s. 39).
      
         (2)  Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 2013, s. 1).